Huda Ammori

Is gníomhaí Briotanach í Huda Basil J Ammori (a rugadh ar an 17 Márta 1994) atá aitheanta as a bheith ina comhbhunaitheoir ar ghrúpa agóide, Palestine Action, a líomhnaíodh gur grúpa sceimhlitheoireachta a bhí ann. Thóg sí caingean dlí i gcoinne rialtas na Breataine maidir leis an toirmisc a chuir siad ar an eagraíocht a comhbhunaigh sí. 

 Beathaisnéis 

 Luathshaol 
Rugadh Ammori i Bradford, Yorkshire Thiar d'athair Palaistíneach agus do mháthair Iarácach, máinlia agus dochtúir faoi seach, agus tógadh í i mBolton, Mórcheantar Mhanchain.  Díbríodh a teaghlach ar thaobh a hathar as a dteach le linn Naksa 1967, nuair a bhí a hathair ina leanbh. D'ionsaigh Fórsaí Cosanta Iosrael a theach, ag cur iallach air teitheadh chun na hIaráice. Lámhachadh seanathair a hathar ag saighdiúirí na Breataine tar éis éirí amach sa bhliaini 1936, agus scriosadh teach an teaghlaigh ina dhiaidh sin.  Scar a tuismitheoirí. Thug Huda fianaise níos déanaí do bhinse leighis faoi ionsaí a rinne a hathair tar éis di a pháirtí nua a mhaslú.  

 Oideachas agus luathobair 
Bhain Ammori céim amach ó Ollscoil Mhanchain le céim i nGnó Idirnáisiúnta, Airgeadas agus Eacnamaíocht sa bhliain 2018. Siar in 2015, rinne Ammori obair dheonach i gcampa dídeanaithe i Lesbos. Agus í díomách faoi mhéid na géarchéime dídeanaithe, fuair sí amach faoi infheistíocht a hollscoile i dtrádáil agus i ndéantúsaíocht na n-arm  d'Iosrael. Mar fhreagra air sin, bhunaigh sí craobh Ollscoil Mhanchain den Ghluaiseacht BDS  idirnáisiúnta (Baghcat, Dífheistiú agus Smachtbhannaí). Bhí an grúpa i gceannas ar roinnt feachtas bhaghcait rathúla . 

 Féach freisin 

 Palestine Action

Tagairtí

Catagóir:Daoine beo
Catagóir:Daoine a rugadh i 1994
Catagóir:Gníomhaithe
Catagóir:Mná
Catagóir:Palaitínigh